En ressurs fra Elverum prestegjeld

# *Hellige tre konger*

Nå skal dere få bli med i en fortelling, men før det skal vi telle til tre, så skal vi slukke lysene på juletreet her på Torget for i år.

1 – 2 – 3!

**Forteller**:  
Det var en gang… for sånn omtrent to tusen år siden; at noen vise menn oppdaget en ny stjerne på himmelen. De satt ikke sammen og kikket på stjernene, men bodde i hvert sitt land, ja i hver sin verdensdel.   
De var ikke bare vise menn, de var også konger i hvert sitt land. Alle tre hadde lest i de store bøkene sine om en spesiell stjerne som skulle vise seg på himmelen. Nå hadde de oppdaget den alle tre, og da visste de at verdens største konge skulle bli født. Nå ville de gjerne finne den nye kongen, og derfor la de ut på hver sin lange reise.   
  
Så en dag møter de hverandre.   
  
**Baltazar**: God dag; hvem er nå du da mann?

Kanskje fra et annet land?  
*Jeg* er på reise - for å finne  
en ny konge - tiden er inne.

**Melkior**: Jeg skal også finne han,  
har gått helt fra Østerland!  
Stjernen som med ett var der  
har vist vei - nå er jeg her.

**Kaspar**: Jeg har også latt meg lede  
og det er med svært stor glede  
at jeg ser vi møtes her  
la oss gå dit kongen er!  
   
Kaspar!

Melkior! *(de håndhilser)*

Baltazar!

**Baltazar**: Men hvor er vår stjerne nå?

Himmelen er nesten grå!

Hele veien var den der

helt til vi ble samlet her.

**Melkior**: Det er visst slutt på alt vårt hell

For mellom Galileas fjell

Forsvant den store stjernen vår

* nå vet vi ikke hvor vi går.

**Kaspar**: Åh – litt motgang må vi tåle

Jeg tror snart vi er ved målet!

La oss finne kongen her,

*han* vet nok hvor barnet er.

Og dere kan jo godt bli med!

Kom og vis oss kongens sted

Tenn faklene og la oss gå

Herodes må vi finne nå!

**Ved Rådhuset:**

**Melkior**: God dag, Herodes – Ditt palass

er ganske sikkert rette plass

så her vi tror vi får en gløtt

av kongebarnet som er født.

**Herodes**: Et kongebarn med tronekrav?

Det vet jeg ikke noe av!

Jeg er den eneste kongen her

Til meg kommer folk fra fjern og nær.

**Baltazar**: Vi tegnet så på himlen blå,

så derfor startet vi å gå.

En praktfull stjerne viste seg

og siden ledet den vår vei.

**Herodes**: Alt som skjer på dette slott,

Kjenner jeg jo selvsagt godt!

Her er ikke født no´n små.

Jeg er mektigst her og nå!

**Kaspar**: Vi tydet tegnet. Slik det er:

Verdens konge fødes her!

Profeten spådde kongens komme

Vi *tror* vår reise nå er omme.

**Melkior**: Se – rike gaver har vi med

til HAM, den største, som vil fred.

Vi ydmyke vil ære gi

til ham som verdens håp skal bli.

**Herodes**: En ny konge? Spennende nok! *(listig stemme, gnir seg i hendene)*

Gå til ham i samlet flokk.

Kom så tilbake, vær så snille,

og si hvor jeg kan finne den lille…

**Baltazar**: Selvsagt er vi alle rede

til å dele denne glede.

Derfor må vi si farvel

Og lete videre nå i kveld.

*Herodes vinker dem av gårde, ler for seg selv, gnir seg i hendene og går inn igjen.*

**I kirka:**

Småkongene kommer gående i prosesjon mens de synger de 2 første versene av *”Her kommer Jesus dine små”.*

De hellige tre kongene kommer fra sakristiet mens de synger 3.vers og går bort til stallen. Menigheten synger resten av versene.

Melkior: Se stjernen den har stanset der

Kjenn gleden over å være her!

Ja, lang var reisen, tung og trå.

Men det betyr jo ingenting nå!

Tenk at vi har funnet fram

Endelig kan vi hylle ham!

En fattig stall, hva gjør vel det?

Høytid fyller dette sted.

Og gavene som vi har med

Gir vi ham i ærbødighet.